**סצינה מתוך "מקווה" מאת הדר גלרון**

###### (בריכת מים מים קטנה - המקווה. -מיקי בתוך המים ואילו תהלה עומדת בחוץ עטופה במגבת ]

מיקי : יאללה. נו – בואי אפשר ביחד . הגברים תמיד טובלים ביחד . את תטבילי אותי – ואני אותך . אוייי... המים נעימים תהלה : *[ מצחקקת , מהססת ]* אהההה...

 *[תהלה מורידה את המגבת , ומתחילה להכנס ]* בונ'ה , ***את*** דוסית מבוזבזת - יש לך גוף פגז !

תהלה : אל תגידי את זה .

מיקי : ואיזה שיער מהמם יש לך ! לא חבל להסתיר אותו מתחת לכובע !

תהלה : זה בדיוק העניין ...

מיקי : מה 'בדיוק העניין' ? ! כולם פה משחקים ב"הרבי אמר" ! לך הוא אמר לשים כובע – לבעלי הוא אמר להחליף את השם ולי הוא אמר להחליף מקצוע כי הוא החליט שהקול שלי בערווה !! לא מעליב ...?!

תהלה : אבל את לא תפסיקי לשיר , נכון? ... אני מאד אוהבת את הקול שלך.

מיקי: *[ מחמיא לה ]* באמת? מה, יש לך טלוויזיה? חשבתי שאסור אצלכם.

תהלה: אני רואה במחשב

מיקי: איזה יופי ! אני אגיד לסמי שיש לי אפילו מעריצות דוסיות! תודה... אני לא מתכוונת להפסיק לשיר – קיבלתי כשרון מאלוהים וזה חטא לא להשתמש בו – כל השאר בולשיט של גברים ...

תהלה : למה באת למקווה?

מיקי: כי סמי- בעלי, כן?- בדיוק כשאני התקבלתי לכוכב נולד -הוא התחיל לחזור בתשובה. את קולטת? סוף סוף משהו זז אצלי- והוא התחיל עם כל השטויות שלו. אמרתי לו "לא משתפת פעולה – ובטח לא הולכת למקווה! לא רוצה- אל תשכב אתי!" לא חשבתי שיחזיק מעמד "שלושה חודשים הוא לא נגע בי - *ככה !* *[מדגימה על תהלה , תהלה נרתעת ]* בסוף *אני* נשברתי. באתי למקווה. מה אני אעשה ? הוא חולרה , מוטרף , בן אלף , מניאק – *[נחנקת מדמעות ]* אבל אני כל-כך אוהבת אותו ! *...* *[ פאוזה ]* את *אוהבת* את בעלך ?

תהלה : *[נזהרת בתשובה ]* אני לא ... לא מכירה אותו .

מיקי : התחתנת עם מישהו שאת לא מכירה ?

תהלה : כן... שידוך .

מיקי : בו'נה , זה כמו סטוץ , רק בשידוך את תקועה עם הסטוץ אח"כ לכל החיים !! *[מצחיקה את עצמה ]*

תהלה : "סטוץ" ?

מיקי : כן, אחד שאת שוכבת איתו פעם אחת ולא רואה אותו יותר .

תהלה : בשביל מה ?

מיקי : בשביל הסקס ! *[תהלה המומה ]* את *יודעת* שאת אמורה ליהנות מזה ?

תהלה : *[שתיקה . מפנה מבט ]* בעיני זה נורא .

מיקי : למה ? *[פאוזה ]* מה, הוא עשה לך משהו ?

*[תהלה מושכת בכתפיים. מתקרבת אליה – תהלה מתרחקת ]* הוא פגע בך ? *[נוגעת בה בכתף . תהלה נרתעת ]*

תגידי , הוא אנס אותך?

תהלה : לא ! לא יודעת . *[ בקור ]*... אני פשוט עושה את עצמי ישנה ,שהוא לא ... לפעמים הוא מנסה להעיר אותי , אבל אני לא פותחת עיניים , מקווה שהוא יעזוב ... גם כשלא , אני פשוט - כאילו מתאבנת ... ו... הוא לא איש רע ... פעם אפילו שמעתי אותו בוכה אחרי ... רציתי להושיט לו יד ו... להגיד לו שזה לא הוא , זה אני ... אבל ... לא הצלחתי לזוז ... *]*

*רגע שקט*

מיקי : מה אם לא תטבלי ?

תהלה : מה ?! *[קולטת , אבל לא קולטת ]*

מיקי : אם לא תטבלי במקווה , אסור לו לגעת בך , נכון ?

תהלה : כן , אבל –

מיקי : אז אל תטבלי ! *[תהלה שותקת . לא חשבה על זה ]*

תהלה : כן ,אבל מה ... מה אני אגיד לו ?

מיקי : תגידי שה'הבלנית' אמרה שאת חוצצת !

תהלה : עד מתי ...?

מיקי : ... עד שאת מוכנה , עד שאת רוצה ...

תהלה : ואם אני לא ארצה ? *[שתיקה ]*

מיקי : -*[עוד הברקה]* היה לך פעם גבר אחר ?

תהלה : לא ! כן אבל לא ...

מיקי : כן או לא ?

תהלה : רציתי להתחתן עם מישהו אחר , אבל הרב לא אישר , כי הכרנו לבד.

מיקי : 'הכרתם לבד' ? !

תהלה : לא בשידוך . הייתי רואה אותו כל בוקר , בדרך לבית ספר. הוא היה בדרך לישיבה . שנים . אבל לא היה בינינו כלום, רק – רק מבט , לפעמים כמעט חיוך . שבוע לפני סוף הלימודים ניגשתי אליו ושאלתי אותו איך קוראים לו .

מיקי : wow...

תהלה : ואז דיברנו . ודברנו. ודברנו ...

מיקי : ושכבתם ?

תהלה : לא ! אסור ! לא נגענו ! אפילו יד . אסור לפני החתונה .

מיקי : אה, באמת ? *[נפלט לה ]* יום אחד אסור לתת יד ולמחרת צריך ללכת עד הסוף?! זה לא אנושי ! *[ פאוזה ]* ... זה מעוות . את חייבת לפגוש אותו .

תהלה : לא !... בשביל מה ?

מיקי : כי את אוהבת אותו ! הרי – *[ נוגעת בה בכתף\יד ]* אם **הוא** היה נוגע בך לא היית עושה את עצמך ישנה , נכון ?! *[ תהלה מושכת כתפיים לסמן 'לא יודעת ']* היית מגיבה ... היית... *[ עניינית]* יש לך דרך לדבר אתו ?

תהלה : *[ מתנתקת ממנה ]* לא !

מיקי : לא ניסית . יש לך אומץ ? אתם יכולים להיפגש אצלי בבית ! סמי לא מגיע לפני 8:00-9:00 בערב.

תהלה : לא ! אי אפשר – *[אני אשת איש ! וגם הוא]* ... הוא מתחתן עוד חודש .

מיקי : אז תעצרי את זה !! יא - אללה ! תעשי משהו ! תמרדי ! ...קחי דוגמא .

רומיאו ויוליה ... את לא מכירה .... אה- דוד ובתשבע ! .. דוד וגוליית ... דוד ויהונתן! מה זה משנה מי – תילחמי על האהבה הזאת !!

תהלה : *[ מבררת , מזועזעת ]* את מציעה לי לנאוף !?

מיקי : אני מציעה לך את הבית שלי !

תהלה : את בחיים לא תביני – את באה מעולם אחר . זה כבר אבוד !

מיקי : *[ אתם לא קתולים ]* אז תתגרשי ממנו ...

תהלה : לא ! לא ! אסור לי להיכשל שוב ...

מיקי : להכשל בעיניי מי ? מה מחלקים אצלכם ציונים ?

### *[תהלה פורצת בבכי ומתחילה לצאת]*

תהלה : בעיני כולם . מאז שאני מכירה את עצמי אני לא הצלחתי לעשות שום דבר כמו שצריך . אני כל הזמן נכשלת .

מיקי : אז אולי תפסיקי לנסות לעשות כמו שצריך ותעשי מה שאת רוצה .

תהלה : אבל אני רוצה להצליח ! ..הנישואין זה ההזדמנות האחרונה שלי , אם אני אכשל גם בזה ... אף אחד לא ירצה אותי .

מיקי : אבל את לא יכולה להצליח בנישואין כשאת אוהבת גבר אחר !

תהלה : אני יכולה !

מיקי : זה לא הולך !

תהלה : למה את אומרת את זה ?! זה חייב ללכת [*פורצת בבכי קורע לב , ומנערת את מיקי המופתעת ]*  זה חייב , חייב – למה את אומרת את זה ? *[מיקי מרגיעה , מחבקת את תהלה. תהלה נרגעת – ואז מתרחקת ]*